Nå er vi i botanisk hage og huset her det er Victoriahuset,
som da er et veksthus bygd i 1876,
egentlig bare bare for å vise frem en eneste art,
Victoria-nøkkerosen.
Det ble jo en kjempesuksess,
sånn at de i flere tiår etterpå så var det sånn at det kunne være lange køer her når den skulle blomstre,
og da sto folk der, og var kjempe spente på å få komme inn og se
denne Victoria-nøkkerosen som blomstret ikke på dagen, men om natten.
Okei kom! Bli med!
Her har vi Victoriadammen.
Det mest fascinerende med Victoria-nøkkerosen, det er selve blomstringen.
Den blomstrer i løpet av natta,
og ikke bare i løpet av en natt men i løpet av to netter.
Det finnes det en veldig god grunn til.
Som dere ser uti her
så er det en knopp, nå en stor knopp.
Jeg tror at den kommer til å åpne seg nå i natt.
Den første natta så er blomsten hunnlig.
Den natta er blomsten hvit,
og produserer en duft som nattaktive biller finner helt uimotståelig.
Så den billen trenger seg inn i denne blomsten,
og den blir der hele natta.
Så om dagen så lukker blomsten seg,
og billen blir fanget inni blomsten.
Neste natt så åpner blomsten seg igjen og da er den rosa.
Da har blomsten skiftet kjønn og da er den hannlig.
Det vil si at den frigjør pollen.
Pollen vil feste seg på kroppen til billen,
og billen den forlater nå blomsten.
Og som vi vet elsker billen duften til Victoria-nøkkerosen,
når den blomstrer første natt.
Så den finner disse hvite velduftende Victoria-nøkkerosene,
og trenger seg inn der, og har med seg pollen,
blomsten blir pollinert - den blir befruktet
og når den er befruktet så kan den sette frøet.
Og frøene er babyene til planten.
Så da er planten oppnådd akkurat det den er ute etter,
og kunne formere seg ved hjelp av disse frøene.